recursal/SuperWikiNEXT-32B huggingface dataset:
**Madeleine Harrisová** (\* 28. apríl 2001, Londýn, Spojené kráľovstvo) je britská herečka.

Život a práca
-------------

Harrisová vyrastala v Londýne a v Shepton Mallet v grófstve Somerset. Keď mala Madeleine dvanásť rokov stretla sa v hostinci s hercom Idrisom Elbom. Porozprávala mu o sebe, ako veľmi rada hraje a ako ho má rada ako herca. Neskôr Idris sprostredkoval kontakt medzi Harrisovou a jeho agentom.

V roku 2012 dostala Madeleine Harrisová svoju prvú rolu. Bolo to v úspešnom britskom seriáli *Casualty*. Hrala tam Izzy Forresterovú, ktorá spôsobila dopravnú nehodu. Neskôr sa Harrisová objavila aj v televíznych programoch *Me and Mrs Jones* a *The White Queen*. V roku 2013 hrala v seriáli *Being Human* 460 rokov starú upírku Hetty.

V roku 2014 dostala rolu vo filme pre deti *Paddington*. Cesta k tejto role bola ťažká, veď na to, aby ju dostala musela poraziť 100 ďalších záujemcov o túto rolu. Vo filme účinkuje po boku Hugh Bonnevilla, Sally Hawkinsovej, Julie Waltersovej, Jima Broadbenta, Petra Capaldiho a Nicole Kidmanovej. Madeleine hrala Judy Brownovú, dcéru rodiny, v ktorej medvedík Paddington žil. Neskôr účinkovala aj v pokračovaní filmu, *Paddington 2*.

Medzi rokmi 2013 a 2016 účinkovala v sitkome *Man Down*.

V roku 2014 stále navštevovala školu a musela zvládať kombináciu vzdelávania a účinkovania v programoch. Madeleine má rada aj iné umelecké smery. Keď bola mladšia, písala svoje vlastné príbehy.

Filmografia
-----------

* 2012: *Casualty* (Izzy Foresterová)
* 2012: *The Charels Dickens Show* (Betsy)
* 2012: *Me and Mrs Jones* (Poppy)
* 2013: *Being Human* (Hetty)
* 2013: *The White Queen* (Princezná Margaret z Yorku)
* 2013: *The Psychopath Next Door* (Katie Moranová)
* 2013-2016: *Man Down* (Karen)
* 2014: *Paddington* (Judy Brownová)
* 2016: *Father Brown / Otec Brown* (Milly Le Brocová)
* 2017: *Paddington 2* (Judy Brownová)

Referencie
----------

1. ↑   *Learn about Madeleine Harris* [online]. Famous Birthdays, [cit. 2019-01-06]. Dostupné online. (po anglicky)
2. ↑  HENN, Peter. *Schoolgirl talks of her lead role in Paddington film* [online]. Express.co.uk, 2014-12-02, [cit. 2019-01-06]. Dostupné online. (po anglicky)
3. 1 2  FURNESS, Hannah. Paddington schoolgirl set for stardom after meeting Idris Elba. *The Daily Telegraph*, 2014-12-02. Dostupné online [cit. 2019-01-06]. ISSN 0307-1235. (po anglicky)
4. ↑   *Hettie - being human underground* [online]. web.archive.org, 2015-04-16, [cit. 2019-01-06]. Dostupné online.
5. ↑  TRIM, Liam. *All you need to know about Paddington 2 and its Somerset links* [online]. somersetlive, 2017-10-31, [cit. 2019-01-06]. Dostupné online.
6. ↑  HARRIESSAYS, Ask The Expert: Sian. *MoodyComedy* [online]. 2015-07-06, [cit. 2019-01-06]. Dostupné online. (po anglicky)

Autoritné údaje: * LCCN: no2016160184
* VIAF: 54148207825600341508
* WorldCat: lccn-no2016160184
Svetové dedičstvo UNESCOSvetové dedičstvo UNESCO

**Madriu-Claror-Perafita** je údolie, ktoré sa nachádza v juhovýchodnej časti Andorry a má rozlohu 4 247 ha, čo je približne 10 % rozlohy celej krajiny. Údolím preteká rieka Madriu a jej prítoky Claror a Perafita. Madriu je 11,5 km dlhá a má priemerný spád 7,6 %. Údolie je ľadovcového pôvodu a je dokonalým príkladom glaciálnej geomorfológie. Jeho nadmorská výška sa pohybuje od 1 055 do 2 905 m. 

Pozoruhodné je vlastníctvo pozemkov. Iba 42 ha (cca 1 %) pôdy je v súkromnom vlastníctve fyzických osôb, 99 % pozemkov je v rukách štátu. Územie neprešlo žiadnymi politickými zvratmi, stalo bokom záujmu mocných z Francúzska aj Španielska, takže sa zachoval model platný v stredoveku.

Rezervácia
----------

Kultúrna krajina údolia Madriu-Claror-Perafita v Pyrenejách nie je prírodnou rezerváciou v zmysle zachovania neporušenej panenskej prírody. Človek tu po stáročia zanechával stopy svojej prítomnosti a účelom ochrany nie je človeku brániť v činnosti, ale zachovať jeho činnosť v súlade s prírodou.

Premena kraja
-------------

Hlavné doterajšie činnosti človeka v oblasti boli a sú poľnohospodárstvo, spracovanie železa a využitie vodných tokov na výrobu elektrickej energie. Štruktúra vegetácie sa v priebehu storočí zmenila. Lúky nahradili časť zalesnených území, vznikli terasy na pestovanie plodín a pôvodné borovicové lesy nahradili často brezy. Ľudia sem prichádzajú za novými aktivitami ako je turistika, horolezectvo, lov rýb a lov divých zvierat.

Vodná elektráreň a priehrada
----------------------------

Vodná elektráreň na rieke Madiru dodáva 11 % spotreby elektrickej energie Andorry a priehrada zásobuje pitnou vodou 20 % obyvateľov Andorry.

Unesco
------

V roku 2004 bolo údolie zaradené na zoznam svetového kultúrneho dedičstva UNESCO.

Externé odkazy
--------------

* Madriu-Perafita-Claror Valley web site (po anglicky a katalánsky)
* Madriu-Perafita-Claror Valley (UNESCO) (anglicky)
**Matyáš Bernard Braun** (\* 24. február 1684, Sautens, Rakúsko – † 15. február 1738, Praha) bol rakúsky sochár a rezbár, ktorý pôsobil prevažne v Čechách. Radí sa medzi najvýznamnejších predstaviteľov českej vrcholnej barokovej plastiky.

Životopis
---------

Narodil sa ako piate dieťa Jakuba Brauna a jeho ženy Magdalény, rodenej Neureutrovej. Sochárske umenie študoval v Salzburgu. Po štúdiách cestoval po Talianska, kde navštívil okrem iného Benátky, Bolognu a Rím. Jeho práce nesú odvtedy stopy benátskej sochárskej školy 17. storočia a sú ovplyvnené aj dielami Gian Lorenza Berniniho či Michelangela Buonarrotiho.

Pred rokom 1710 založil v Prahe vlastnú dielňu. Do pražského sochárskeho cechu vstúpil majstrovským dielom súsošia sna slepej cisterciánky sv. Luitgardy na Karlovom moste z roku 1710. Najmä vďaka tomuto dielu získal v Čechách značnú popularitu a veľké množstvo zákaziek. Počas nasledujúcich pätnástich rokov sa z jeho dielne stala najväčšia sochárska dielňa v Prahe s najväčšími ziskami a šiestimi tovarišmi. Braun však ochorel na tuberkulózu, a tak vlastnú ťažkú sochársku prácu vykonávali jeho zamestnanci, kým on sa sústredil na tvorbu modelov a návrhov.

V Prahe sa onedlho udomácnil, oženil sa a spolupracoval s mnohými ďalšími umelcami (maliar J. K. Liška, architekt a staviteľ František Maxmilián Kaňka a Jan Fischer z Erlachu). Jeho význačným mecenášom bol gróf František Antonín Špork, pre ktorého vytvoril aj svoje známe plastiky Cnosti a Neresti pred hospitálom v Kukse ako aj sochy v prírodnom areále v lese Betlém pri Kukse.

Dielo
-----

* Sv. Ľudmila s malým Václavom, Karlov mostSv. Ľudmila s malým Václavom, Karlov most
* Svätý Ivo, Karlov mostSvätý Ivo, Karlov most
* Sen Sv. Luitgardy, Karlov mostSen Sv. Luitgardy, Karlov most
* Dávid pred Hostincom u Zlatého slnka, KuksDávid pred Hostincom u Zlatého slnka, Kuks

### Čechy

* hospitál Kuks
* Betlehém pri Kukse
* kláštor Plasy (drevorezby)
* zámok v Duchcove
* zámok Konopište
* chrám Nájdenie sv. Kríža v Litomyšli
* chrám sv. Jakuba Väčšieho v Cítoliboch
* zámocký park v Cítoliboch
* stĺp Najsvätejšej Trojice v Tepliciach

### Praha

* Hartigovská záhrada
* Vrtbovská záhrada
* Kráľovská záhrada
* Černínsky palác
* dom U Schönpflugov
* Clam-Gallasv palác
* Thunovský palác
* Thurn-Taxisůov palác
* Vrtbovský palác
* katedrála sv. Víta (náhrobok grófa Šlika)
* kostol svätého Klimenta v Klementíne
* Komenda maltézskych rytierov pri chráme Panny Márie pod reťazom

### Karlov most

* Súsošie sv. Luitgardy
* Socha sv. Ludmily
* Súsošie sv. Iva

Referencie
----------

* Neumann, V.: *České baroko*. Praha 1975
* Poche, Eduard: *Matyáš Bernard Braun*. Praha 1986
* *Dějiny českého výtvarného umění*. Praha 1989

Iné projekty
------------

Commons
* Spolupracuj na Commons Commons ponúka multimediálne súbory na tému **Matyáš Bernard Braun**

Externé odkazy
--------------

* Ctnosti a Neřesti pred hospitálom v Kuksu
* M. B. Braun na Pragensia Tiscali

Autoritné údaje: * abART: 1996
* BnF: 120802924
* GND: 118857169
* ISNI: 0000 0001 0814 5018
* LCCN: n84113327
* NK ČR: jn19981000327
* ULAN: 500033081
* VIAF: 45703861
* WorldCat: lccn-n84113327
Cievkový magnetofón
**Magnetofón** je elektro-mechanický prístroj, ktorý zachytáva informácie na podlhovastý pás zmagnetizovateľného materiálu, zvyčajne na špeciálnu magnetofónové pásku. Najčastejšie je používaný k záznamu zvuku, ale existujú aj digitálne magnetofóny pre záznam digitálnych dát. Ďalšou obdobou sú videorekordéry slúžiace k záznamu videa.

Prvý magnetofón bol predstavený už v roku 1899 dánskym inžinierom Valdemar Poulsenom. Záznam bol vykonávaný na kovový drôt.

Neskôr boli vyvinuté špeciálne magnetické pásky. Prvý prakticky použiteľný páskový magnetofón firmy AEG (Magnetofón K1), bol predvedený v Nemecku v roku 1935. Cievkové magnetofóny sa postupne stali výbavou nahrávacích štúdií i domácností. V sedemdesiatych rokoch 20. storočia boli cievkové magnetofóny vytlačené zo sektoru spotrebnej elektroniky magnetofónmi kazetovými. V súčasnej dobe je záznam na magnetickú pásku vytlačovaný záznamami na CD, DVD a digitálne pamäťové moduly.

Typy magnetofónov
-----------------

U bežných výrobkov z oblasti spotrebnej elektroniky sa vyvinuli dva základné typy:

* Cievkový magnetofón – max. výstupné napätie je 755 mV – 2 V, min. výstupná impedancia je 1 – 47 kOhm
* Kazetový magnetofón – max. výstupné napätie je 100 – 500 mV, min. výstupná impedancia je 1 – 47kΩ

Oba varianty boli vyrábané v prenosnom aj stolnom prevedení.

Kazetový magnetofón

Bežné rýchlosti magnetofónovej pásky| Cm / s | In / s |
| --- | --- |
| 1.2 | 15/32 |
| 2.4 | 15/16 |
| 4.75 | 1 7/8 |
| 9.5 | 3 3/4 |
| 19 | 7 1/2 |
| 38 | 15 |
| 76 | 30 |

Použitie
--------

Cievkové magnetofóny sa rozšírili počas 50. a 60. rokov 20. storočia. Postupne sa zvyšoval počet záznamových stôp z pôvodnej jednej na dve a potom 4. Veľké cievkové magnetofóny v HI-FI prevedení sa so svojimi parametrami čiastočne blížili profesionálnym magnetofónom používaným v bežnom vysielaní. Cievkové magnetofóny sa okrem nahrávacích štúdií tiež používali ako prenosné záznamové zariadenia v rozhlasovom a televíznom vysielaní, išlo sa o tzv. *Reportážne magnetofóny*. Magnetofóny sa tiež bežne používali pre špeciálnu odpočúvaciu činnosť v armáde, polícii a v praxi rôznych tajných služieb (techniky špionáže). Ornitológovia (a zoológovia vôbec) ich používali pre záznamy vtáčieho spevu (či rôznych zvukových prejavov aj u iných zvierat). Magnetofóny sa tiež používali pre "živé" nahrávky koncertov, divadelných predstavení, improvizovaných rečníckych prejavov a pod. ďalej tiež slúžili pri natáčaní zvuku k filmom. Dnes sú staršie klasické analógové techniky záznamu zvuku často nahradzované novšou digitálnou technikou.

Pozri aj
--------

* Magnetofónová kazeta
* Diktafón
* Walkman

Referencie
----------

1. ↑   *Martel Electronics.* Terms commonly used for Tape Recorder. Tape Recorder Speed.' **[online]. [Cit. 2015-01-04]. Dostupné online. Archivované 2012-03-01 z originálu.**

Zdroj
-----

*Tento článok je čiastočný alebo úplný preklad článku Magnetofon na českej Wikipédii.*
Účastník olympijských hierÚčastník olympijských hier

**Margarita Hovakimjanová** (armén. Մարգարիտա Հովակիմյան – Margarita Hovakimjan, angl. Margarita Hovakimyan; \* 15. apríl 1995) je arménska reprezentantka v plávaní. Zúčastnila sa Letných paralympijských hier 2016 v Londýne a Letných paralympijských hier 2016 v Riu.

Súťaží v kategóriách S6, SB5 a SM6.

Športová činnosť
----------------

Plávanie pestuje od roku 2005. Plávať začala kvôli rehabilitácii. Pláva preto, že vo vode má väčšiu slobodu ako na súši. Vo veku 15 rokov získala v Rusku 6 medailí: 1 zlatú, 3 strieborné a 2 bronzové.

Na svetovom šampionáte 2013 v Montreali získala 10. miesto v 50 a 400 m voľným štýlom v kategórii S6.

### Paralympijské hry

Na Letných paralympijských hrách 2012 v Londýne bola jedna z dvoch arménskych reprezentantiek. V rozplavbe na 100 metrov prsia SB5 získala 7. miesto.

Na Letných paralympijských hier 2016 v Riu získala v rozplavbách 7, miesto v 50 m vo voľnom štýle S6 aj 100 prsia SB5.

Referencie
----------

1. 1 2   *London Paralympics 2012: Armenian athletes – Margarita Hovakimyan (PHOTOS)* [online]. sport.news.am, 2012-08-22, [cit. 2020-05-31]. Dostupné online.
2. 1 2 3 4   *Maga Hovakimyan* [online]. paralympic.org, [cit. 2020-05-31]. Dostupné online.
3. ↑   *The Murmaid* [online]. shoghakat.am, 2015-12-17, [cit. 2020-05-31]. Dostupné online.
4. ↑   *Sport: Good medal haul for Armenian disabled at swimming competition in Russia - Other sports* [online]. armenianow.com, 1999-11-30, [cit. 2020-05-31]. Dostupné online. Archivované 2014-08-17 z originálu.
5. ↑   *Armenia will be represented by two athletes in Paralympic Games* [online]. armenpress.am, 2012-08-20, [cit. 2020-05-31]. Dostupné online.

Externé odkazy
--------------

* Profil na stránke Medzinárodného paralympijského výboru
Blúdivé bunky
**Mastocyt** alebo **žírna bunka** alebo **heparinocyt** je bunka vyskytujúca sa v rôznych tkanivách, ale najčastejšie v koži a v tráviacej sústave. Má tu podobnú funkciu ako bazofilný granulocyt v krvi, tzn. obsahuje množstvo zrnitých vreciek (granúl) obsahujúcich heparín a histamín. Podobne ako krvné bunky vznikajú z hematopoetickej kmeňovej bunky, ale na rozdiel od červených či bielych krviniek zostávajú natrvalo v tkanive. Blúdivé bunky dosahujú 20-30 μm a sú oválne alebo guľovité.

Sú schopné zo svojich vnútrobunkových vreciek za istých okolností uvoľňovať heparín a histamín. Prvá z látok bráni zrážaniu krvi, histamín má význam pri vzniku alergickej reakcie. Keď príde blúdivá bunka do styku s antigénom (napr. peľové zrno alebo mnohobunečný parazit), naviaže sa prostredníctvom Fc fragmentu molekuly imunoglobulínovej protilátky (IgE) na povrch týchto antigénov a vyleje obsah svojich vreciek. K aktivácii blúdivej bunky môže dôjsť ale aj alternatívnymi spôsobmi, napríklad kontaktom s bakteriálnou DNA sprostredkovaným Toll-like receptormi.

Referencie
----------

1. ↑   *Lidská imunita* [online]. Azrael, [cit. 2012-01-29]. Dostupné online. Archivované 2010-01-23 z originálu.
2. ↑   *Mast cells* [online]. MeSH. Dostupné online.
3. 1 2   *Archivovaná kópia* [online]. [Cit. 2012-01-29]. Dostupné online. Archivované 2016-03-04 z originálu.
4. ↑  HENEBERG, P.. Žírná buňka: už ne jen Mr. Hyde. *Živa*. Dostupné online.

*Tento článok je čiastočný alebo úplný preklad článku Žírná buňka na českej Wikipédii.*
**Matchbox Twenty** (tiež **Matchbox 20** alebo **MB20**) je americká rocková skupina, založená v Orlande na Floride v roku 1995. V súčasnosti sa skupina skladá z Roba Thomasa (hlavné vokály, klavír), Paula Doucetteho (rytmická gitara, sprievodný spev), Briana Yaleho (basová gitara), Kyla Cooka (sólová gitara, sprievodný spev) a Ryana MacMillana (bicie).

Skupina sa stala medzinárodne známou po vydaní ich debutového albumu *Yourself or Someone Like You* v roku 1996, ktorý bol v USA certifikovaný na diamantovú platňu a v Austrálii, Kanade a na Novom Zélande na multi-platinovú platňu. Pred nahrávaním ich druhého albumu, Rob Thomas spolupracoval s Itaal Shurom na skladbe nazvanej „Smooth" pre Carlosov Santanov album *Supernatural*. „Smooth" sa stal hlavným singlom albumu a bol veľkým hitom roku 1999. Rob Thomas vyhral tri ceny Grammy za písanie a vystúpenie v kategóriách Nahrávka roka, Pieseň roka a Najlepšia spevácka popová spolupráca. Ich druhý album *Mad Season* vydaný v roku 2000 sa dostal do prvej trojky v rebríčku *Billboard* 200 a v USA bol 4-krát certifikovaný na platinovú platňu. Ich tretí album *More Than You Think You Are* z roku 2002 bol v USA certifikovaný na dvojitú platinovú platňu.

Skupina od roku 2004 mala prestávku a rytmický gitarista Adam Gaynor opustil skupinu v roku 2005. V dôsledku toho Paul Doucette sa stal rytmický gitarista a tak v roku 2007 skupina vydala kompilačný album *Exile on Mainstream*, ktorý bol v USA certifikovaný na zlatú platňu. Matchbox 20 mali potom ďalšiu prestávku, ale opäť sa zišli v roku 2011 a v súčasnosti nahrávajú svoj piaty štúdiový album, ktorý podľa Paula Doucetteho bude vydaný v roku 2012.

Členovia
--------

### Súčasní

* **Rob Thomas** – hlavné vokály, klavír, gitara (1995 – súčasnosť)
* **Kyle Cook** – sólová gitara, vokály, banjo (1995 – súčasnosť)
* **Paul Doucette** – rytmická gitara, vokály (2007 – súčasnosť); bicie, perkusie (1995 – 2007)
* **Brian Yale** – basová gitara, sprievodný spev (1995 – súčasnosť)
* **Ryan MacMillan** – bicie, perkusie (2007 – súčasnosť)

### Turné

* **Matt Beck** – rytmická gitara, klávesy, mandolína (1999–súčasnosť)

### Bývalí

* **Adam Gaynor** – rytmická gitara, vokály (1995 – 2005)

Diskografia
-----------

*Bližšie informácie v hlavnom článku: Diskografia skupiny Matchbox Twenty*
* *Yourself or Someone Like You* (1996)
* *Mad Season* (2000)
* *More Than You Think You Are* (2002)
* *North* (2012)

Referencie
----------

1. ↑   *Archivovaná kópia* [online]. [Cit. 2011-10-10]. Dostupné online. Archivované 2010-11-10 z originálu.

Externé odkazy
--------------

* Oficiálna webstránka
* Matchbox Twenty fanstránka
**Materiálový manažment** *(materiálové hospodárstvo, angl. materials management)* je manažment, resp. odbor logistiky, ktorý sa zaoberá hmotnými komponentmi zásobovacieho reťazca (materiálom). Zahŕňa všetky činnosti, ktoré súvisia s jeho obstaraním v požadovanej kvalite, kvantite, dopravením na správne miesto a v správny čas tak, aby bol zabezpečený plynulý priebeh podnikového transformačného procesu. Materiálový manažment riadi všetky druhy materiálov v organizácii, získavanie náhradných dielov a substitútov, kontrolu kvality nákupu, zoradenia dielov a štandardy spojené s objednávkou, dopravou a skladovaním uvedených dielov.

Materiálový manažment je neoddeliteľnou súčasťou celkového logistického procesu. Ovplyvňuje schopnosť podniku konkurovať, rovnako ovplyvňuje aj úroveň zisku, ktorý je podnik schopný dosiahnuť. Zlé rozhodnutia v oblasti materiálového manažmentu môžu mať za následok horšiu efektivitu odberateľského cyklu. Jeho význam vzrastá, pretože musí reagovať na nové podmienky ekonomiky, ktorej určujúcim faktorom je trh.

Podporuje evidenciu a riadenie procesov zaoberajúcich sa vykonávaním logistických činností s prepojením na centrálny nákup, je prepojený s logistickým manažmentom, ktorý zahŕňa tieto činnosti:

* evidencia spracovania a expedícia vlastného tovaru a materiálu
* sledovanie a kontrola doručenia tovaru a materiálu
* prepojenie na centrálny nákup a ERP systémy

Externé odkazy
--------------

* Štefko.R, Rákoš J. *Logistika a jej význam pre manažment podniku*
O slovenskom architektovi pozri *Matúš Dulla.*

Hrob na Národnom cintoríne v Martine
**Matúš Dula** (\* 28. jún 1846, Blatnica – † 13. jún 1926, Ružomberok) bol slovenský politik, predseda Slovenskej národnej rady, spolupredseda Matice slovenskej.

Životopis
---------

Narodil sa v rodine Matúša Dulu a jeho manželky Anny, rodenej Duchayovej. V rokoch 1858 – 1861 študoval na gymnáziu v Kežmarku, v rokoch 1861 – 1864 v Rožňave. Právo vyštudoval vo Viedni a v Budapešti. Po skončení štúdií bol advokátskym koncipientom u P. Mudroňa, v roku 1871 sa stal samostatným advokátom v Martine. Jeden z najvýznamnejších slovenských politikov 19. storočia. Ako vysokoškolák založil vo Viedni akademický spolok Slovenské okolie a bol členom niekoľkých slovenských spolkov v Budapešti. Písal do Pešťbudínskych vedomostí a Slovenských novín. Z jeho iniciatívy bola v roku 1869 založená v Martine Sporiteľňa a v roku 1885 bol spoluzakladateľom Tatra banky. V súdnych procesoch zastupoval Vavra Šrobára, Andreja Hlinku a rumunských poslancov v klužskom procese. V roku 1877 sa stal podpredsedom Slovenskej národnej strany, s prestávkami ním bol do roku 1914. Bol členom výboru vydávajúceho Národné noviny. V roku 1914 sa stal predsedom Slovenskej národnej strany, inicioval vytvorenie nadstraníckej reprezentácie Slovákov – Slovenskej národnej rady (SNR) –, ale po vypuknutí svetovej vojny táto nevyvíjala žiadnu činnosť[chýba zdroj]. Po vypuknutí vojny vyhlásil aj zastavenie činnosti SNR počas vojny. Napriek tomu udržiaval styky so Slovákmi vo Viedni a cez nich aj s československým zahraničným odbojom. Slovenská národná strana sa aktivizovala po prvomájovej manifestácii v Liptovskom Mikuláši. Na 24. mája 1918 zvolal do Martina poradu slovenských politikov, na ktorej schválili uznesenie o sebaurčovacom práve Slovákov a o vytvorení spoločného štátu s Čechmi. Slovenská národná rada sa zišla 30. októbra 1918 v Martine, kedy bola prijatá Martinská deklarácia. Vtedy bol Matúš Dula zvolený za jej predsedu. Niekoľko dní nato ho Maďari zatvorili, ale na zákrok ministerského predsedu Károlyiho ho prepustili. V novembri 1918 ako predstaviteľ Slovenskej národnej rady odišiel do Prahy. Dula sa stal v Prahe členom revolučného Národného zhromaždenia. Vo voľbách v roku 1920 bol za Slovenskú národnú a roľnícku stranu. V roku 1919 sa stal spolupredsedom Matice slovenskej a čestným predsedom Slovenskej národnej a roľníckej strany.

Externé odkazy
--------------

* Zápis o pokrstení v matrike evanjelickej farnosti Blatnica
* 

Autoritné údaje: * GND: 1068291842
* ISNI: 0000 0000 5814 9001
* NK ČR: ola2002161219
* SNK: 151504
* VIAF: 84976277
**Matúš Kavec** (\* 23. september 1898, Rajec – † 2. jún 1980, Bratislava) bol slovenský spisovateľ.

Život
-----

Základné a stredné vzdelanie absolvoval v Prievidzi, Trenčíne a Nitre. Potom narukoval a zúčastnil sa I. svetovej vojny. Po roku 1918, po absolvovaní notárskeho kurzu sa stal notárom vo Veľkom Rovnom. Neskôr odišiel do Brna, kde vyštudoval Právnickú fakultu Masarykovej univerzity a potom UK v Bratislave.

Tvorba
------

Do literatúry vstúpil v roku 1926, keď mu v *Ľudovej politike* začal vychádzať román s drotárskou tématikou *Svetom moje, svetom*. Drotárskej tématike zostal verný aj v ďalších románoch *V rudých hmlách* (1930) a *Grapy* (1936, vyšiel aj v chorvátskom preklade pod názvom Tvornice).

V roku 1935 vyšli dva Kavcove romány *Kuvik na plote* a *Nezamestnaný*. Obidva sú situované do Bratislavy a do prostredia inteligencie. Po vojne, v roku 1946 vyšiel jeho ďalší román *Návrat na hole*, ktorý napísal ešte v roku 1938. Potom sa literárne odmlčal a až v roku 1973 napísal cyklus spomienok pre mládež *Svetlonos* a v roku 1980 *Moje stretnutie s drotármi*.

Ocenenia
--------

V roku 1936 dostal Matúš Kavec Štúrovu literárnu cenu mesta Bratislavy a v roku 1938 (za román *Návrat na hole*) Rázusovu cenu Spolku slovenských spisovateľov.

Externé odkazy
--------------

* Na stránke MK

Autoritné údaje: * ISNI: 0000 0000 5841 9956
* LCCN: no2016073474
* NK ČR: jn20000603322
* SNK: 164237
* VIAF: 84027256
* WorldCat: lccn-no2016073474
**Marina Rinaldi** je prestížny taliansky módny dom patriaci do skupiny Max Mara Fashion Group. Zameriava sa na kvalitnú Prêt-à-porter, ženskú módu a módne doplnky v tzv. "plus" veľkostiach.

História
--------

Spoločnosť bola založená roku 1980 v severotalianskom meste Reggio Emilia, ako súčasť Max Mara Fashion Group. Značka dostala svoje meno podľa prastarej matky zakladateľa, Achille Maramotti-ho, ktorá vlastnila v roku 1850 v Reggio Emilia módny ateliér.

Mediálnou tvárou značky Marina Rinaldi sa počas jej pôsobenia stali mediálne známe a zvučné ženské mená ako modelka s „modrou krvou" a príbuzná anglickej kráľovskej rodiny India Hicks, herečka Carré Otis a v súčasnosti top modelka Tatjana Patitz.

Súčasnosť
---------

Marina Rinaldi patrí k najznámejším z 35 obchodných značiek skupiny Max Mara Fashion Group. Má viac ako 300 obchodov v centrách všetkých svetových metropol ako Miláno, Rím, Paríž, Londýn, New York, ale aj Bratislava.

Externé odkazy
--------------

* Oficiálna web stránka spoločnosti
* Oficiálna slovenská web stránka[nefunkčný odkaz]
**Malcolm Gladwell** (\* 3. september 1963, Gosport, Hampshire, Spojené kráľovstvo) je kanadský novinár a spisovateľ jamajsko-anglického pôvodu. Je autor kníh *Bod zlomu* (2000), *Záblesk* (2005), *Výnimoční* (2008) a *Čo videl pes a iné dobrodružstvá* (2009), v ktorých sa snaží zmeniť zaužívaný pohľad na svet a myslenie.

Životopis
---------

Malcolm Gladwell sa narodil vo Veľkej Británii, vyrastal však v Kanade. V roku 1984 úspešne ukončil štúdium na *University of Toronto* v odbore história. Počas štúdia, v lete 1982, absolvoval stáž v americkom National Journalism Center vo Washingtone. Momentálne žije v New Yorku.

Kariéra
-------

Svoju kariéru začal Gladwell v konzervatívnom mesačníku *The American Spectator*. V rokoch 1987 až 1996 pracoval pre *The Washington Post*. Od roku 1996 píše pre *The New Yorker*.

Ocenenia
--------

V roku 2005 bol Gladwell zaradený tyždenníkom Time medzi svojich 100 najvplyvnejších ľudí.

Bibliografia
------------

V slovenčine:

* *Bod zlomu* (2000)
* *Záblesk* (2005)
* *Výnimoční* (2008)
* *Čo videl pes a iné dobrodružstvá* (2009)
* *Dávid a Goliáš* (2014)
* *Ako sa vyznať v cudzích ľuďoch* (2020)
* *Bombardovacia mafia* (2022)

Referencie
----------

1. ↑   *The 2005 TIME 100:Malcolm Gladwell* [online]. Time.com, [cit. 2009-12-07]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Malcolm Gladwell**

Externé odkazy
--------------

* Osobná webstránka

Autoritné údaje: * BnF: 150606671
* GND: 122312112
* ISNI: 0000 0001 1887 6252
* LCCN: n99276127
* NK ČR: xx0052985
* SNK: 153144
* VIAF: 25481798
* WorldCat: lccn-n99276127
**Markus Alexej Persson**, známy aj pod prezývkou **Notch** (\* 1. jún 1979, Štokholm, Švédsko) je švédsky programátor v jazyku C++, ActionScript a Java, zakladateľ spoločnosti Mojang. V roku 2009 vytvoril populárnu videohru Minecraft.

Životopis
---------

Persson začal s programovaním na domácom počítači Commodore 128 ako sedemročný. Viac než štyri roky (do roku 2009) pôsobil ako profesionálny herný vývojár na King.com. Potom pracoval ako programátor pre Jalbum. Je aj jedným zo zakladateľov Wurm Online. Okrem svojho hlavného zamestnania vyvíjal hry pre rôzne súťaže – napríklad *Left 4 Dead* a *Mega 4 Man* pre Java 4K Game Programming Contest. Ďalšie hry, na ktorých vývoji spolupracoval, sú Scrolls a Breaking the Tower.

Od roku 2011 je ženatý, s manželkou žije v Štokholme.

Minecraft
---------

*Bližšie informácie v hlavnom článku: Minecraft*
Najznámejším výtvorom Markusa Perssona je tzv. sandboxová hra Minecraft, ktorej beta verzia vyšla 20. decembra 2010. Persson dal výpoveď zo zamestnania herného vývojára, aby sa mohol plne venovať Minecraftu a založil spoločnosť Mojang. Oficiálna verzia hry Minecraft vyšla 18. novembra 2011 na Minecone v Las Vegas. Na začiatku roku 2011 Mojang predal milióntu kópiu hry, v decembri 2011 dosiahol štyri milióny a 8. apríla 2013 sa počet predaných kópií hry zvýšil na desať miliónov. Persson však nebol pripravený na to, že z jeho skromnej hry vyrastie celosvetová kultová hra a preto sa rozhodol svoju spoločnosť predať Microsoftu. Microsoft spoločnosť odkúpil za 2,5 miliardy $.

Iné projekty
------------

Commons
* Spolupracuj na Commons Commons ponúka multimediálne súbory na tému **Markus Persson**

Externé odkazy
--------------

* Perssonova biografia
* Perssonov blog
* Oficiálne stránky *Minecraftu*

Zdroj
-----

*Tento článok je čiastočný alebo úplný preklad článku Markus Persson na českej Wikipédii.*

| * z
* d
* u
Mojang |
| --- |
| Videohry | 
* *Minecraft*
* *Caller's Bane*
* *Minecraft: Story Mode*
* *Crown and Council*
* *Cobalt*
	+ *WASD*
* *Minicraft*
* *0x10c*
* *Minecraft Dungeons*
* *Minecraft Earth*

 |
| Ľudia | 
* Markus Persson
* Jens Bergensten
* Daniel Rosenfeld
* Nathan Adams

 |
| Materská spoločnosť: Microsoft Studios (Microsoft) |

Autoritné údaje: * GND: 1070806595
* ISNI: 0000 0003 8596 1574
* LCCN: no2012000802
* VIAF: 230715120
* WorldCat: lccn-no2012000802
Súradnice: 54°08′00″S 159°40′00″V﻿ / ﻿54,13333°S 159,66667°V﻿ / 54.13333; 159.66667

**Malyj Semiačik** je názov 10 km širokej kaldery vulkanického pôvodu, nachádzajúcej sa vo východnej časti polostrova Kamčatka. Súčasťou kaldery je aj menší stratovulkán a samotná kaldera leží v staršej, 15 × 20 km širokej kaldere *Stena-Sobolinij*, ktorá vznikla v strednom pleistocéne. Vznik kaldery sa datuje na neskorý pleistocén, presnejšie 20 000 rokov pre súčasnosťou. Neskoršia aktivita komplexu Malij Semjačik sa posúvala v smere juhozápad s dvoma väčšími fázami vulkanizmu – prvá začala pred 11 000 rokmi a druhá pred cca 8 000 rokmi. Druhá fáza bola charakteristická explozívnymi erupciami, počas ktorých došlo k deštrukcii a rekonštrukcii súčasného masívu. Historicky aktívny kráter *Troickij*, ktorý vznikol prec cca 400 rokmi, je v súčasnosti zaliaty vodou.

Iné projekty
------------

Commons
* Spolupracuj na Commons Commons ponúka multimediálne súbory na tému **kaldera Malyj Semiačik**

Externé odkazy
--------------

* www.volcano.si.edu Archivované 2007-11-27 na Wayback Machine – kaldera Malyj Semiačik na Global Volcanism Program (po anglicky)
Pojem **malé javiskové formy (MJF)** vystihuje žánrovú orientáciu divadiel, ktoré boli malé nielen priestorom, v ktorých vznikali, ale aj žánrami, ktoré sa v nich prezentovali (text-appeal, kabaret, skeč, pantomíma, poézia a i.). Vznikali ako protiklad k veľkým "kamenným" divadlám, ich honosným, profesionálne pripraveným produkciám rovnako ako aj formám, ktoré sa v nich prezentovali (opera, opereta, balet, činohra, muzikál). 

Začiatky tohto typu divadla je možné nájsť už v dvadsiatych rokoch minulého storočia v podobe forbín Osvobozeného divadla (Jiří Voskovec & Jan Werich, neskôr Jan Werich a Miroslav Horníček) a kabaretu.

Najväčší rozmach zaznamenali MJF u nás v šesťdesiatych  a sedemdesiatych rokoch minulého storočia, kedy vzniklo množstvo profesionálnych (v Česku napr. Semafor, Rokoko, Reduta, Divadlo Na zábradlí, Paravan; na Slovensku najmä Milan Lasica a Július Satinský, pantomíma Milana Sládka a Eduarda Žlábka a Radošinské naivné divadlo) a amatérskych divadiel (bratislavské Divadlo u Rolanda, EX LEX, AMFOR, Divadlo Pegasník, Modré divadlo, Pomimo, Labyrint, Slovo, Študentské divadlo FiF UPJŠ z Prešova, popradské OKO a i.).

Charakteristika
---------------

Ako uvádza Vladimír Štefko, „diferenciačný proces (oproti oficiálnym, kamenným divadlám) prebiehal v rovine estetickej i tematickej. MJF prakticky zavrhli postupy tradičnej činohry – kontinuálne rozvíjaný príbeh, komplexne vybavené postavy a nahradili ich montážnym princípom, skladačkou viacerých druhov, nielen divadelných. Okrem slova tu dostal priestor pohyb, hudba (blues, jazz, rock and roll) odlišná od bežnej pop music. Sled javiskových situácií smeroval k metaforizácii, významný zástoj tu mala paródia, persifláž, asociatívne spájanie významových rovín, v ktorých sa uplatňovali prvky výtvarné, tanečné i pantomimické či aspoň nemoherné. Oficiálne heslá a transparenty sa neraz stali zdrojom parodovania oficiálnej propagandy." 

Divadlá malých foriem prinášali aj odlišný prístup, nový vzťah diváka a herca. Herci v malých divadlách, ktoré boli často vytvárané v komorných, improvizovaných priestoroch, mali bližšie k divákovi nielen fyzicky, ale aj spôsobom práce. Hranie bolo bezprostredné, neformálnejšie, bez pátosu, vychádzalo z hovorenej reči, často stavalo na humore, recesii a hravosti. 

Tomu zodpovedalo aj publikum, ktoré bolo ochotné viac komunikovať a reagovať na dianie na javisku „akoby išlo o komunikáciu „tu" a teraz"; poviedka, pesnička, dialóg, skeč, pantomíma, bábka – to všetko boli len prostriedky k tomu najdôležitejšiemu, ku spoločnej komunikácii a k pocitu spolupatričnosti." .

Referencie
----------

1. ↑  ŠTEFKO, Vladimír. *Malé javiskové formy - zrod alternatívneho divadla?* [online]. Národné osvetové centrum. Dostupné online.
2. ↑  PANOVOVÁ, Oľga. Alternatívne divadlo. *Javisko*, 2002, čís. 6.
3. ↑  JUST, Vladimír. *Malá divadla jako hnutí (Pokus o ontologický pohled na jeden z fenoménů šedesátých let)* [online].. Dostupné online. Archivované 2016-03-14 z originálu. (po česky)
Súradnice: 48°47′30″S 127°12′30″V﻿ / ﻿48,791667°S 127,208333°V﻿ / 48.791667; 127.208333

**Malý Chingan (**čínsky pchin-jin Xiǎo Xīng'ān Lǐng, znaky 小兴安岭, rus. Малый Хинган, Malyj Chingan) je horské pásmo v severovýchodnej časti čínskej provincie Chej-lung-ťiang a susednej ruskej Amurskej a Židovskej autonómnej oblasti. Nachádza sa medzi 46°28′ – 49°21′ severnej šírky a 127°42′ – 130°14 východnej dĺžky. Najvyššou horou je Pching-ting-šan 平顶山, 1 429 m n. m.

Pohorie tvorí spolu s riekou Amur časť prírodnej severnej hranice Číny. Rieka Amur pohorie prakticky pretína na dve časti. Pásmo smeruje v severozápadne-juhovýchodnom smere. Tvorí predel medzi údolím rieky Amur a údolím rieky Non.

Priemerná ročná teplota je −1 až 1 °C, najchladnejší je január (−20 až −25 °C), najteplejší je júl (medzi 20 a 21 °C). Ročný úhrn zrážok je 550 až 670 mm, vzhľadom k monzúnovému charakteru podnebia je väčšina zrážok koncentrovaná do letných mesiacov.

Ide o jedno z mála husto zalesnených pohorí Číny, ktoré sú prerastené sibírskou tajgou.

Pohorie Malý Chingan na ruskej strane rieky Amur

Referencie
----------

1. 1 2   *小兴安岭概况\_网易旅游* [online]. travel.163.com, [cit. 2019-02-24]. Dostupné online. Archivované 2019-01-19 z originálu.

Pozri aj
--------

* Veľký Chingan

Zdroj
-----

*Tento článok je čiastočný alebo úplný preklad článku Malý Chingan na českej Wikipédii (číslo revízie nebolo určené).*
**Manhattanská deklarácia: Výzva kresťanského svedomia** (angl. *Manhattan Declaration: A Call of Christian Conscience*) je manifest zostavený 20. októbra 2009 predstaviteľmi kresťanských cirkví v USA a vyhlásený 20. novembra toho istého roku, ktorý sa stavia za posvätnosť ľudského života, manželstvo ako trvalý zväzok muža a ženy a slobodu vyznania a svedomia.

Deklaráciu podľa organizátorov podpísalo do februára 2010 približne 423 tisíc ľudí, vrátane asi 250 predstaviteľov katolíkov, pravoslávnych a protestantov. Autori sa v nej obracajú ku všetkým ľuďom dobrej vôle, ktorých vyzývajú k podpore. Deklarácia výslovne konštatuje, že nie je spojená so žiadnou politickou stranou či politickým hnutím.

Tvorcovia a signatári
---------------------

Autormi deklarácia sú evanjelikálny vodcovia Charles Colson, Robert P. George a Timothy George. Medzi náboženskými vodcami, ktorí ju podpísali, sú napr. Katolícki arcibiskupi Timothy Dolan, kardinál Rigali, Donald Wuerl, Charles Chaput, aktivisti Tony Perkins a James Dobson, prezident Národného zväzu evanjelikálov Leith Anderson a pravoslávny arcibiskup Jonáš.

Okrem náboženských vodcov podporili deklaráciu aj rozličné ďalšie osobnosti verejného života, medzi inými napr. Chuck Norris.

Obsah deklarácie
----------------

Deklarácia vyzýva na podporu

* 1) posvätnosti ľudského života (obracia sa proti potratom, eutanázii atď.)
* 2) inštitúcie manželstva ako trvalého zväzku muža a ženy, ktorý tvorí základnú inštitúciu ľudskej spoločnosti (obracia sa proti rovnakopohlavním manželstvám a spolužitiu s mnohými partnermi)
* 3) náboženskej slobody, ktorá je ohrozená, že tým, ktorí obhajujú posvätnosť života a tradičné manželstvo, nie je dovolené slobodne prejavovať svoje presvedčenie, a ďalej poukazuje na možnosť občianskej neposlušnosti.

Referencie
----------

1. 1 2  List of Religious Leader Signatories Signatories - manhattandeclaration.org
2. ↑  Ústava z Manhattanu - impulzrevue.sk
3. ↑  Charles Chaput: Evanjelium má vždy sociálny rozmer
4. ↑  Save lives in Haiti – end lives in America? - WND.com

* *Tento článok je čiastočný alebo úplný preklad článku Manhattanská deklarace: Výzva křesťanského svědomí na českej Wikipédii.*

Externé odkazy
--------------

* Oficiálne stránky Manhattanskej deklarácie (po anglicky)
* Český preklad deklarácie (po česky)
* Správa o Manhattanskej deklarácii na stránkach Českej redakcie Rádia Vatikán (po česky)
* Správa KNA o Manhattanskej deklarácii (po nemecky)
* Manhattanská deklaracia - BISKUPI z USA BOJUJÚ proti antidiskriminačným zákonom
Poloha ostrova
Mapa ostrova
**Medvedí ostrov** (po nórsky: *Bjørnøya*) je súčasť Nórska a Svalbardu. Leží v Severnom ľadovom oceáne. Celý ostrov tvorí prírodnú rezerváciu okrem 1,2 km² okolo meteorologickej stanice. Rezervácia siaha až 4 námorné míle (cca 7,4 km) do mora.

Charakteristika
---------------

Medvedí ostrov leží 120 námorných míľ južne od Svalbardu a má tvar trojuholníka, smerujúceho na juh. Rozloha ostrova je 178 km² (dĺžka v severojužnom smere asi 20 km a šírka 15,5 km). Ostrov leží medzi 74°20´ – 74°31´ severnej šírky a 18°45´ – 19°16´ západnej dĺžky. Južná časť je hornatá s množstvom plochých vrchov s výškou 360 – 440 m n. m. Na východe ostrova je pohorie Miseryfjellet s vrchmi Urd (536 m n. m.) Vardan (462) a Skuld (454), ďalšími pohoriami sú Antarcticfjellet na juhovýchode, a Fuglefjellet, Hamburgfjellet, a Alfredfjellet na juhozápade. Severná časť je rovinatá. Na ostrove je aj niekoľko piesočnatých pláží či polostrovov, ktoré sú však nevhodné pre plávanie. Priemerná teplota na ostrove je v januári -7,9 °C. a v júli a auguste +4,4 a +4,5 °C. Priemerné ročné zrážky dosahujú 350 mm. 

Polárna noc trvá od 8. novembra do 3. februára a polárny deň od 2. marca do 11. augusta.

Dejiny
------

Ostrov objavila 10. júna 1596 expedícia Willema Barentsa, ktorá ostrov takto pomenovala, pretože tam jej členovia zabili polárneho medveďa.

V minulosti bol ostrov základňou veľrybárskych výprav Rusov a Nórov, ktorí tu v zime prezimovali. Trvalá usadlosť na ostrove nikdy nebola až do roku 1916, kedy sa tu krátko ťažilo uhlie. Ostrov bol zmapovaný švédskymi a nórskymi výskumníkmi.

Obyvateľstvo
------------

Jedinými obyvateľmi ostrova (okolo 10 ľudí) sú zamestnanci meteorologickej stanice a rádiostanice na severe ostrova v Herwighamne.

Flóra a fauna
-------------

Na ostrove žije malé množstvo polárnych líšok. Polárne medvede sa na ostrove vyskytujú, len keď ich sem prinesú ľadové kryhy. Obidva druhy sú prísne chránené. V mori žijú tulene a mrože. Na ostrove žije aj niekoľko druhov vtákov.

Na ostrove je asi 700 jazier pokrývajúcich 11 % plochy ostrova.

Na ostrove rastie mach a tráva, ale žiadne stromy.

Iné projekty
------------

Commons
* Spolupracuj na Commons Commons ponúka multimediálne súbory na tému **Medvedí ostrov**

Externé odkazy
--------------

* Mapa ostrova
* Geológia ostrova Bjørnøya
* Medvedia rodinka na Bjørnøya. Novinový článok v nórčine
**Marriner Stoddard Eccles** (\* 9. september, 1890, Logan, Utah, USA – † 18. december 1977, Salt Lake City) bol americký bankár, ekonóm, guvernér americkej centrálnej banky.

Životopis
---------

Študoval na Brigham Young College, po ukončení štúdia slúžil na misii v Škótsku. Po návrate pracoval v rodinnom podniku Blacksmith Fork Canyon. Dokázal zjednotiť a reorganizovať majetok priemyselného konglomerátu a bankovej siete po svojom otcovi Davidovi Ecclesovi. Vo veku 22 rokov sa stal milionárom. V roku 1924 spolu s bratom a členmi bankárskej rodiny Browningovcov založil spoločnosť Eccles-Browning Affiliated Banks, ktorá sa potom rozrástla nákupom ďalších bánk v Utahu, Idahu a Wyomingu. V roku 1928 na správu bánk založil holdingovú spoločnosť First Security Corporation, ktorej prezidentom sa stal.

Jeho spoločnosť odolala niekoľkým krachom bánk počas Veľkej hospodárskej krízy v tridsiatych rokoch.

Bol vymenovaný prezidentom F. D. Rooseveltom za predsedu Federálneho rezervného systému v rokoch 1934 až 1948 a v správnej rade zostal až do roku 1951. Zúčastnil sa aj rokovania na ktorom bola založená Svetová banka a Medzinárodný menový fond. Neskôr sa vrátil naspäť do Utahu, kde písal svoje pamäte.

Externé odkazy
--------------

* Utah History Encyclopedia Biography
* University of Utah Biography
* Biography
* Biography on Richmond Fed's website
* "People Who Made a Difference: Marriner S. Eccles"
* 1933 Senate Testimony
* Papers of Marriner S. Eccles
* Statements and Speeches of Marriner S. Eccles
* Marriner S. Eccles papers, 1910-1985
* Marriner S. Eccles photograph collection, 1940-1968

Autoritné údaje: * GND: 127961240
* ISNI: 0000 0000 8277 0367
* LCCN: n90679089
* VIAF: 91371221
* WorldCat: lccn-n90679089
Sonda Mars-2
**Mars 2** bola sovietska kozmická sonda, ktorá ako prvý umelý objekt dopadla na povrch Marsu. Išlo o sesterskú sondu k Mars 3, obidve sa skladali z pristávacieho a orbitálneho modulu.

Na obežnú dráhu bola vynesená raketou Proton-K, ktorá štartovala dňa 19. mája 1971 o 16:22:44 UTC. Celková hmotnosť sondy bola 4 650 kg, z čoho 3 440 kg pripadalo na orbitálny modul a 1 210 kg na pristávací modul.

Pristávací modul sa od materskej sondy oddelil 27. novembra 1971, ešte pred navedením materskej sondy na orbitu. Systém mäkkého pristátia však z neznámych príčin zlyhal a tak o 4,5 hodiny neskôr dopadol modul tvrdo na povrch Marsu na mieste o približných súradniciach 44° j.š. a 47° v.d.. Svoj diel viny na tom možno nesie aj prachová búrka, ktorá vtedy Mars sužovala. Orbitálna časť bola ako prvá sovietska sonda navedená na orbitálnu dráhu okolo Marsu a svoju činnosť ukončila 22. augusta 1972.

Referencie
----------

1. ↑   *NSSDC katalog, Mars 2* [online]. [Cit. 2007-08-19]. Dostupné online. Archivované 2007-08-08 z originálu.


|  |  |
| --- | --- |
| Portal | Portál slnečná sústavaKozmonautický portál |
E3 na vrchole Minčola
Mapa diaľkovej turistickej trasy E3
**Medzinárodná diaľková turistická trasa E3** patrí s 6 950 km k najdlhším trasám v Európe. Začiatok trasy bol pôvodne v španielskom meste Santiago de Compostela, no ten sa presunul na portugalský mys Cape St. Vincent pri meste Sagres, odkiaľ vedie na sever pobrežím cez Lisabon. Druhá vetva začína v pobrežnom Cádize a cez Sevillu pokračuje na sever krajiny, kde sa napája na hlavnú vetvu trasy. Koniec magistrály bol pôvodne v meste Nesebar na bulharskom pobreží Čierneho mora, aktuálne pokračuje až do tureckého Istanbulu.

Priebeh trasy
-------------

Európska diaľková trasa E 3 v súčasnosti začína v portugalskom Cape St. Vincent a španielskom Cádize, v severnom Španielsku sa spája a pokračuje územím týchto štátov:

* Portugalsko  - začiatok hlavnej trasy v **Cape St. Vincent**
* Španielsko Španielsko
* Francúzsko Francúzsko
* Belgicko Belgicko
* Luxembursko Luxembursko
* Nemecko Nemecko
* Česko Česko
* Poľsko Poľsko
* Slovensko Slovensko
* Maďarsko Maďarsko
* Rumunsko Rumunsko
* Bulharsko Bulharsko
* Turecko Turecko - koniec trasy v Istanbule

Priebeh trasy na Slovensku
--------------------------

Medzinárodná magistrála prechádza Slovenskom v dvoch častiach, oddelených na severe úsekom, vedúcim po poľskom území. Prvá časť, prichádzajúca z Moravy cez hraničný priechod v sedle Bumbálka má dĺžku 215,1 km, prevýšenie 10 123/10 181 metrov a orientačný čas na zdolanie je 68:10 hodín. Druhý úsek začína v Duklianskom priesmyku a po 297,8 km opúšťa Slovensko v Slovenskom Novom Meste. Na zdolanie tejto časti s prevýšením 10 283/10 683 metrov je potrebný odhadovaný čas 82:10 hodín.

1. časť
 → Bumbálka - rázc. *Smutníky*,  → *Sedlo nad Bitalovcami* (križovanie s Kysuckou magistrálou),  → Makov - rázc. *Pod Čerenkou*,  → Hrabové,  → *Sedlo pod Bradou*,  → rázc. *pod Roháčom*,  → Rajec - Sedlo pod Hnilickou Kýčerou,  → Martinské hole - Strečniansky hrad - Malý Kriváň - Veľký Rozsutec - Zázrivá - Kubínska hoľa - Oravská priehrada - Trstená,  → Skorušina,  → Oravice,  → Suchá Hora → Poľsko Poľsko

2. časť
 → Dukliansky priesmyk - Dujava - Kurovské sedlo - Obručné - Minčol,  → rázc. *Chochuľka*,  → Čergov - Veľký Šariš - Cemjata,  → Prešov (Za kalváriou),  → *Tri chotáre* - Makovica - *Vyžník*,  → Herliansky gejzír,  → sedlo *Mošník*,  → Dargovský priesmyk - Slanecký hrad - Izra - Veľaty - Slovenské Nové Mesto → Maďarsko Maďarsko

Referencie
----------

1. ↑  Podrobný popis 1. časti trasy na Slovensku
2. ↑  Podrobný popis 2. časti trasy na Slovensku

Pozri aj
--------

* Zoznam diaľkových turistických trás na Slovensku
* Medzinárodná diaľková turistická trasa E8

Externé odkazy
--------------

* Mapa trasy cez Európu
* Mapa trasy cez Slovensko Archivované 2015-05-13 na Wayback Machine
* Mapa na OMA

Súradnice: 49°05′26″S 18°48′50″V﻿ / ﻿49,090586°S 18,813926°V﻿ / 49.090586; 18.813926
Vchod do novej budovy knižnice
**Malokarpatská knižnica v Pezinku** je verejná regionálna knižnica založená v roku 1953, ktorá sa nachádza na Holubyho ulici číslo 5. Jej zriaďovateľom je Bratislavský samosprávny kraj a plní funkciu metodického centra pre verejné mestské a obecné knižnice Malokarpatského regiónu a časť Záhoria, ako napríklad pre okresy Pezinok, Malacky a Senec. Knižniciam poskytuje odbornú metodickú pomoc, vykonáva štatistické vykazovanie a rozbory a koordinuje bibliografickú činnosť. Malokarpatská knižnica plní aj funkciu krajskej knižnice pre Bratislavský kraj.

Dňa 1. augusta 1991 bola otvorená nová budova s vchodom z Jesenského ulice.

Je rozdelená na oddelenie pre deti a mládež a oddelenie pre dospelých. Čitateľom knižnice sa môže stať každý občan Slovenska po zaplatení členského, ktoré platí na 1 rok.

Pobočka knižnice
----------------

Od 29. mája 2018 má svoju pobočku aj v historickej mestskej časti Cajla, na Cajlanskej ulici číslo 88.

Štatistiky
----------

Knižnica má viac ako 4000 zaregistrovaných čitateľov, z toho asi 1700 čitateľov tvoria deti. Ročne knižnicu navštívi takmer 35 000 návštevníkov.

Referencie
----------

1. ↑   Malokarpatská knižnica v Pezinku má 50 rokov. *SME*, 28. máj 2003. Dostupné online [cit. 2019-07-08].
2. ↑   PÍSALI SME. *Pezinčan*, júl 2006. Dostupné online [cit. 2022-06-30].
3. ↑   *Nová pobočka Malokarpatskej knižnice v Pezinku otvorená* [online]. kniznicapezinok.sk, 29. máj 2018, [cit. 2019-07-08]. Dostupné online.

Externé odkazy
--------------

* Oficiálna stránka knižnice

Zdroj
-----

* Malokarpatská knižnica na stránke mesta Pezinok
**Medzinárodná federácia touch rugby** (skr. **FIT** – *Federation of International Touch*) je medzinárodná športová organizácia združujúca 32 národných zväzov touch rugby na celom svete, sídliaca v Melbourne, v Austrálii. Vznikla v roku 1985. Na jej čele v súčasnosti stojí Austrálčan Tracy Malloy. FIT zatiaľ nie je členom MOV.

Dejiny
------

FIT bola založená pri príležitosti austrálskych majstrovstiev touch rugby v Melbourne v roku 1985. Zúčastnili sa ich členovia z Austrálie, Nového Zélandu, Fidži a Papuy-Novej Guiney. V roku 1986 sa k nim pridala Kanada a USA, a už v roku 1988 boli usporiadane prvé majstrovstvá sveta, ktorých sa zúčastnilo 5 krajín.

Konfederácie
------------

* Európska federácia touch rugby (Touch Europe)
* Ázijská federácia touch rugby (ATFF)
* Oceánia konfederácia touch rugby (OTC)

Členské zväzy
-------------

|  |  |  |
| --- | --- | --- |
| **Európa*** Anglicko Anglicko
* Belgicko Belgicko
* Francúzsko Francúzsko
* Guernsey Guernsey
* Holandsko Holandsko
* Írsko Írsko
* Jersey Jersey
* Katalánsko Katalánsko
* Nemecko Nemecko
* Rakúsko Rakúsko
* Škótsko Škótsko
* Švajčiarsko Švajčiarsko
* Taliansko Taliansko
* Wales Wales
 | **Ázia*** Hongkong Hongkong
* India India
* Japonsko Japonsko
* Libanon Libanon
* Malajzia Malajzia
* Pakistan Pakistan
* Singapur Singapur
* Thajsko Thajsko

**Amerika*** Kanada Kanada
* USA USA
 | **Oceánia*** Austrália Austrália
* Cookove ostrovy Cookove ostrovy
* Fidži Fidži
* Niue Niue
* Nový Zéland Nový Zéland
* Papua-Nová Guinea Papua-Nová Guinea
* Samoa Samoa

**Afrika*** Južná Afrika Južná Afrika
 |

Podujatia
---------

**Národné tímy**

* Majstrovstvá sveta
* Majstrovstvá sveta juniorov

**Kluby**

* Svetové majstrovstvá klubov

Pozri aj
--------

* Majstrovstvá sveta v touch rugby
* Európska federácia touch rugby

Referencie
----------

1. ↑
2. ↑

Externé odkazy
--------------

* Oficiálna stránka FIT (po anglicky)